CELEX: 62019TB0627(01)
Language: bg
Date: 2020-07-14 00:00:00
Title: Дело T-627/19: Определение на Общия съд от 14 юли 2020 г. — Shindler и др./Комисия (Иск за установяване на неправомерно бездействие и жалба за отмяна — Пространство на свобода, сигурност и правосъдие — Оттегляне на Обединеното кралство от Съюза — Искания за приемане на решение за запазване на европейското гражданство на някои граждани на Обединеното кралство и на решение относно различни мерки, свързани с правата на гражданите на Обединеното кралство — Изразяване на становище от Комисията — Липса на покана за действие — Отказ за приемане на решение, с което се запазва европейското гражданство на някои граждани на Обединеното кралство — Липса на правен интерес — Явно недопустим иск)

19.10.2020   
            
            
               BG
            
            
               Официален вестник на Европейския съюз
            
            
               C 348/15
            
         
      Определение на Общия съд от 14 юли 2020 г. — Shindler и др./Комисия
      (Дело T-627/19) (1)
      
      (Иск за установяване на неправомерно бездействие и жалба за отмяна - Пространство на свобода, сигурност и правосъдие - Оттегляне на Обединеното кралство от Съюза - Искания за приемане на решение за запазване на европейското гражданство на някои граждани на Обединеното кралство и на решение относно различни мерки, свързани с правата на гражданите на Обединеното кралство - Изразяване на становище от Комисията - Липса на покана за действие - Отказ за приемане на решение, с което се запазва европейското гражданство на някои граждани на Обединеното кралство - Липса на правен интерес - Явно недопустим иск)
      (2020/C 348/22)
      Език на производството: френски
      
         Страни
      
      
         Жалбоподател: Harry Shindler (Порто д’Асколи, Италия) и петима други ищци, чиито имена са посочени в приложение към определението (представител: J. Fouchet, адвокат)
      
         Ответник: Европейска комисия (представители: F. Erlbacher, C. Giolito и E. Montaguti)
      
         Встъпила страна в подкрепа на ответника: Съвет на Европейския съюз (представители: M. Bauer и R. Meyer)
      
         Предмет
      
      На първо място, искане на основание член 265 ДФЕС да се установи, че Комисията неправомерно се е въздържала да приеме, от една страна, решение за запазване на европейското гражданство на някои граждани на Обединеното кралство, считано от оттеглянето му от Съюза, които към съответния момент нямат гражданство на държава членка на Съюза, независимо дали е сключено споразумение за определяне на реда и условията за това оттегляне, и от друга страна, решение относно различни мерки във връзка с правата на тези граждани в случай на оттегляне, без да е било сключено споразумение, и на второ място — искане на основание член 263 ДФЕС за отмяна на писмото на Комисията от 11 септември 2019 г., с което се отказва приемането на решение за запазване на европейското гражданство на посочените граждани
      
         Диспозитив
      
      
                  1)
               
               
                  Отхвърля иска.
               
            
                  2)
               
               
                  Осъжда г-н Harry Shindler и останалите ищци, чиито имена са посочени в приложението, да заплатят направените от тях съдебни разноски, включително тези в обезпечителното производство.
               
            
                  3)
               
               
                  Съветът на Европейския съюз понася направените от него съдебни разноски.
               
            
         (1)  ОВ C 383, 11.11.2019 г.